open-index/open-wikipedia-markdown huggingface dataset:
Ռոբերտ Անդրիխ

**Ռոբերտ Անդրիխ** (, ), գերմանացի ֆուտբոլիստ, Բայեր 04 ակումբի և Գերմանիայի ֆուտբոլի ազգային հավաքականի կիսապաշտպան։

## Ակումբային կարիերա
Անդրիխն իր ֆուտբոլային կարիերան սկսել է «Տուրբին» ակումբում: 2003 թվականին նա տեղափոխվել է «Հերտայի» երիտասարդական ակումբ։ 2013 թվականի փետրվարին ընդգրկվել է «Դրեզդենի Դինամոյի» կազմում, որը հանդես էր գալիս Գերմանիայի երրորդ լիգայում։ 2016 թվականի հունիսին նա տեղափոխվել է «Վեհեն Վիսբադեն» ակումբ։ 2018 թվականի հունվարին Անդրիխը հայտարարել է, որ կլքի ակումբը 2018-19 մրցաշրջանի ավարտից հետո և կմիանա  Երկրորդ Բունդեսլիգայի «Հայդենհայմ» ակումբին։

2019 թվականին նա տեղափոխվել է Բեռլինի «Յունիոն», որն առաջին մրցաշրջանն էր անցկացնում Բունդեսլիգայում։

2023/24 մրցաշրջանում նա Բայերի կազմում դարձել է Գերմանիայի։

## Միջազգային կարիերա
2023 թվականի հոկտեմբերին նա հրավիրվել է Գերմանիայի ֆուտբոլի ազգային հավաքական՝ ԱՄՆ-ի և Մեքսիկայի հավաքականների դեմ ընկերական խաղերի համար, սակայն խաղադաշտ դուրս չի եկել։ Ազգային հավաքականի կազմում իր նորամուտը նշել է մեկ ամիս անց՝ նոյեմբերի 21-ին Ավստրիայի ֆուտբոլի ազգային հավաքականի դեմ ընկերական խաղում։

Նա ընդգրկվել է տնային Եվրոպայի 2024 թվականի առաջնության հայտացուցակում։

## Ձեռքբերումներ
### Բայեր 04
* Գերմանիայի չեմպիոն՝ (2023/2024 թթ)
* ՈՒԵՖԱ-ի Եվրոպայի լիգայի եզրափակիչի մասնակից՝ (2023/2024 թթ)
* Գերմանիայի գավաթակիր՝ (2023/2024 թթ)

## Ծանոթագրություններ

## Արտաքին հղումներ
*Robert Andrich at WorldFootball.net
* 

 
Կատեգորիա:Բայեր Լևերկուզենի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Հայդենհայմի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կառլ Ռինգել

**Կառլ Ռինգել** (,), գերմանացի ֆուտբոլիստ, հարձակվող, հանդես է եկել Սաարի և Գերմանիայի ազգային  հավաքականների կազմում։
## Կենսագրություն
### Ակումբային կարիերա
Կառլ Ռինգելը ֆուտբոլով սկսել է խաղալ «Գրոյտեր Ֆյուրտ» ակումբում։ 1953 թվականին նա պայմանագիր է կնքել Նոյնկիրխենի«Բորուսիա» ակումբի հետ, որտեղ խաղացել է ավելի քան 10 տարի։

## Ազգային հավաքականներ
Կառլ Ռինգելն իր նորամուտը Սաարի ազգային հավաքականի կազմում նշել է 1956 թվականի հունիսի 3-ին, Պորտուգալիայի երկրորդ ազգային հավաքականի հետ ընկերական խաղում։ Երեք օր անց նա կրկին խաղադաշտ է դուրս եկել Նիդեռլանդների հավաքականի հետ ընկերական խաղում և 86-րդ րոպեին դարձել գոլի հեղինակ՝ սահմանելով վերջնական հաշիվը՝ 3:2 հօգուտ Հոլանդիայի։ Այդ հանդիպումը Սաարի ազգային հավաքականի պատմության մեջ եղել է վերջինը, և Կառլ Ռինգելն այսպիսով դարձել է ազգային թիմի վերջին գոլի հեղինակը։

Համաձայն 1956 թվականի Լյուքսեմբուրգի պայմանագրի և 1955 թվականի հոկտեմբերի 23-ի հանրաքվեի արդյունքների, Սաարը դարձել է Գերմանիայի Դաշնային Հանրապետության մաս։ 1958 թվականի դեկտեմբերի 28-ին Ռինգելն իր միակ հանդիպումն է անցկացրել Արևմտյան Գերմանիայի հավաքականի կազմում։ Նա խաղադաշտ է դուրս եկել Եգիպտոսի հավաքականի հետ ընկերական խաղում, որում 62-րդ րոպեին փոխարինել է Ուլրիխ Բիսինգերին։

Կառլ Ռինգելը մահացել է 2024 թվականի մայիսի սկզբին 91 տարեկան հասակում Նոյնկիրխենում։

## Ծանոթագրություններ

## Արտաքին հղումներ
* 
* 
* 
* Профиль на сайте weltfussball.de

 
Կատեգորիա:Գերմանիայի հավաքականի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Ֆուտբոլի հարձակվողներ
Կատեգորիա:Գերմանացի ֆուտբոլիստներ
Կատեգորիա:Երկարակյացներ
Դանանգի միջազգային օդանավակայան

**Դանանգի միջազգային օդանավակայան** ( , ,   միջազգային օդանավակայան, որը գտնվում է Վիետնամի Դանանգ քաղաքում: Կարողությամբ երրորդ տեղն է գրավում այդ երկրում՝ զիջելով միայն մայրաքաղաք Հանոյի և Հո Շի Մին քաղաքի միջազգային օդանավակայաններին:

## Պատմություն
Կառուցվել է 1930-ական թվականներին ֆրանսիական գաղութային կառավարության կողմից՝ որպես քաղաքացիական օդանավակայան։ Օգտագործվել է որպես ռազմական ավիաբազա ճապոնական զորքերի կողմից՝ Երկրորդ համաշխարհային պատերազմի ժամանակ, ֆրանսիական զորքերի կողմից՝ Հնդկաչինյան պատերազմի ժամանակ և ամերիկյան զորքերի կողմից՝ Վիետնամի պատերազմի ժամանակ : 1953-1954 թվականներին 2400 մետր երկարությամբ թռիչքուղի է ասֆալտապատվել։

2006 թվականին տարեկան ուղևորահոսքը հասել է 1 միլիոնի։  2011 թվականին բացվել է նոր տերմինալ՝ տարեկան 4-6 մլն ուղևոր սպասարկելու կարողությամբ: 2015 թվականին տարեկան ուղևորահոսքը նախորդ տարվա համեմատ աճել է 34,7 տոկոսով և կազմել է 6.722.587: 2020 թվականին շարք է մտել ևս մեկ տերմինալ, որով օդանավակայանի սպասարկման հնարավորությունը հասցվել է տարեկան 10 միլիոն ուղևորի:Ընդ որում՝ ամեն շաբաթ դեպի Հանոյ իրականացվում է 319, դեպի Հո Շի Մին քաղաք՝ 250 թռիչք: 

Օդանավակայանը, թեև խիստ սահմանափակ ծավալով, օգտագործվում է նաև Վիետնամի ռազմաօդային ուժերի կողմից:
..

## Ավիաընկերություններ
* Վիետնամական ավիաուղիներ ՝ Հանոյ, Հո Շի Մին Սիթի, Կամ Ռան (օդանավակայան), Դա Լատ, Կոն Թում, Բին Դին, Բուոն Մա Թուոտ :
* Jetstar Pacific Airlines : Հանոյ, Հո Շի Մին քաղաք
* PBAir : Բանգկոկ
* SilkAir : Սինգապուր
* Nordwind Airlines ՝ Իրկուտսկ, Կրասնոյարսկ, Նովոսիբիրսկ, Ուլան-Ուդե :

## Տես նաև
* Վիետնամի օդանավակայանների ցանկ

## Ծանոթագրություններ

## Արտաքին հղումներ
* Դանանգի միջազգային օդանավակայանը    ում

Կատեգորիա:Օդանավակայաններ Վիետնամում
Դագոբերտո Ֆոնտես

**Դագոբերտո Ֆոնտես Ֆիգերեդո** (,), ուրուգվայցի ֆուտբոլիստ, հարձակվող և հարձակվողական ոճի կիսապաշտպան, 1970 թվականի Ֆուտբոլի աշխարհի առաջնության մասնակից։

## Կենսագրություն
Ֆոնտեսն իր կարիերան սկսել է «Սենտրալ Մոլինո» և «Ատլետիկո Ֆերնանդինո» ակումբներում։ 1964 թվականին նա տեղափոխվել է «Նասիոնալ» ակումբ, որտեղ անցկացրել է 19 հանդիպում։

1965 թվականին Ֆոնտեսը տեղափոխվել է «Դեֆենսոր Սպորտինգ» ակումբ, որտեղ նա խաղացել է վեց մրցաշրջան՝ 130 հանդիպում, դարձել 6 գոլի հեղինակ։ Հետագայում ֆուտբոլիստը տեղափոխվել է Մեքսիկա, որտեղ հանդես է եկել «Պուեբլա» և «Տիգրես ՈՒԱՆԼ» ակումբներում։ Վերջինս եղել է նրա վերջին ակումբը կարիերայում։

## Ազգային հավաքական
Ֆոնտեսն Ուրուգվայի ֆուտբոլի ազգային հավաքականի կազմում խաղացել է 1970 թվականի Ֆուտբոլի աշխարհի առաջնությունում, որտեղ մասնակցել է չորս հանդիպման։ Ընդհանուր առմամբ Ուրուգվայի հավաքականի կազմում նա անցկացրել է 13 հանդիպում, որոնցում ոչ մի գոլ չի խփել։

Դագոբերտո Ֆոնտեսը մահացել է 2024 թվականի մայիսի 4-ին Մալդոնադոյում 80 տարեկան հասակում։

## Ծանոթագրություններ

## Արտաքին հղումներ
* FIFA profile

 
Կատեգորիա:Դեֆենսոր Սպորտինգի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:ՈՒԱՆԼ Տիգրեսի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի կիսապաշտպաններ
Ցուզումի

ճապոնական թմբուկ, որը պատկանում է *շիմե-դայկո* լարով լարվող թմբուկների ընտանիքին։ Այն ունի ավազի ժամացույցի տեսք՝ երկու թաղանթով, մի թաղանթից մյուսը եզրագծով լար է անցնում, որը կարող է օգտագործվել լարումը կարգավորելու համար։ Գործիքի հիմնական մասը սովորաբար պատրաստված է լինում բալի փայտից և լաքապատված է, իսկ թաղանթները՝ ձիու մորթուց։ Երաժիշտը կատարման ընթացքում կարող է փոխել ձայնի բարձրությունը՝ փոխելով լարերի լարվածությունը։

Ցուզումին օգտագործվում է նո և կաբուկի թատրոններում երաժշտությանը նվագակցելու համար, և  ազգային երգերում։ Նո թատրոնում փոքր և մեծ ցուզումիները Հայաշի նվագախմբի մաս են կազմում՝ ավելի մեծ թմբուկի և ֆլեյտաի հետ միասին։

## Պատմություն
Ավազե ժամացույցի տեսքով թմբուկը Ճապոնիա է եկել Հնդկաստանից՝ Չինաստանի և Կորեայի միջոցով։

Ամենավաղ պահպանված ցուզումին բերվել է Կորեայից 17-րդ դարում՝ գիգակուի համար և պահվում է Սյոսոին գանձարանում։ Նվագելու տեխնիկան հիշեցնում է կորեական ջանգգու նվագելու տեխնիկան՝ թմբկահարն աջ ձեռքում պահում է թմբուկի փայտիկը, իսկ ձախը մնում է դատարկ։

## Տարատեսակներ
«Ցուզումի» բառը նեղ իմաստով նշանակում է թմբուկներից ամենափոքրը, , որը ելույթ ունենալիս պահում են աջ ուսին և խաղում աջ ձեռքով, բացի այդ տեսակից գոյություն ունի նաև , որը կոչվում է նաև , որի վրա խաղում են աջ ձեռքով՝ դրված ձախ ծնկի վրա։

Օցուզումին երկու տեսակի ձայն է հանում՝ «տյոն» (ավելի ուժեղ) և «ցու» (ավելի թույլ); կոցուզումին՝ չորս.
* տի - հանգիստ հարված մատնեմատով թաղանթի եզրին, լարը ձգված է;
* տա - միջին և մատնեմատով ուժեղ հարված, լարը ձգվում է հնարավորինս ամուր;
* փու - հանգիստ հարված ցուցամատով կենտրոնում, լարը թույլ է,
* փո - քաշվում է լարը, բոլոր մատներով ուժեղ հարված թաղանթի միջնամասին, այնուհետև նորից քաշվում է լարը։

Հարվածները համակցվում են և ստեղծում արտահայտություններ, յուրաքանչյուր թմբուկի համար կա մոտ 200։
մինի|կենտրոն|Կոցուզումի (ձախ) և Օցուզումի (աջ)

## Բաղադրիչներ
Ցուզումիի երկու տեսակներն էլ ունեն հետևյալ բաղադրիչները.
* ,
* ,
* ,
* 

Գործիքը դժվար է պահպանել լավ վիճակում, քանի որ այն ջերմություն է պահանջում ձայնի լավագույն որակի համար։ Նախքան ելույթը, երաժիշտը պետք է տաքացնի թաղանթը, ընդ որում, կոցուզումին պահանջում է բարձր խոնավություն, իսկ օցուզումին՝ ցածր խոնավություն։ Կոցուզումի կատարողը նվագելուց առաջ թքով թաթախված վաշիի շերտերը ամրացնում է հետևի թաղանթին և ելույթի ընթացքում շնչում դրանց վրա։ *Նո* կտորի խաղի ընթացքում սովորաբար օցուզումի նվագարկչի մոտ են բերում թարմ տաքացված գործիք։

## Ծանոթագրություններ
Մոասիր

**Մոասիր Ռոդրիգուս դոս Սանթոս** (, )), բրազիլացի ֆուտբոլիստ, կիսապաշտպան։ Նա խաղացել է Բրազիլիայի մի քանի ակումբներում, Իսպանիայում և Ճապոնիայում, ինչպես նաև մասնակցել է 1989 թվականի Մ20 ֆուտբոլի աշխարհի առաջնությանը Բրազիլիայի հավաքականի կազմում։

## Կենսագրություն
Մոասիրը ծնվել է 1970 թվականին՝ Ալֆեու Ռոդրիգես Սանթոսի և Մարիա Լյուսիա դոս Սանթոսի ընտանիքում։ Նա իր կարիերան սկսել է 1986 թվականին, Սանտա Թերեզայում՝ «Բելու Օրիզոնտեի» սիրողական ակումբում։ Հաջորդ տարի նա ընդգրկվել է «Ատլետիկո Մինեյրո» ակումբի պատանեկան կազմում։ 1988 թվականին նա հրավիրվել է Բրազիլիայի սիրողական հավաքական։ Նա խաղացել է Նոր Զելանդիայում կայացած մրցաշարում և Արգենտինայում եղել է Հարավային Ամերիկայի չեմպիոն։ 1988-1992 թվականներին հանդես է եկել «Ատլետիկո Մադրիդ» ակումբում և 183 խաղում դարձել 21 գոլի հեղինակ։ 1993 թվականին նա տեղափոխվել է բրազիլական «Կորինթիանս», որտեղ անցկացրել է 15 խաղ և դարձել 1 գոլի հեղինակ։ 1993–1994 թվականներին ֆուտբոլիստը նորից հանդես է եկել «Ատլետիկո Մադրիդում», որտեղ 15 խաղում խփել է 5 գոլ։ 1994-1996 թվականիններին բրազիլացի լեգեոները 34 խաղ է անցկացրել իսպանական մեկ այլ ակումբում՝ «Սևիլյայում» և խփել 2 գոլ։ 1996 թվականին նա տեղափոխվել է հայրենի «Ինտերնասիոնալ» ակումբ, նույն թվականին՝ նորից՝ «Ատլետիկո Մադրիդ»։ 

Հետագայում նա հանդես է եկել «Ֆլամենգոյում», «Պորտուգեզա Դեսպորտսում», «Տոկիո Վերդիում», «Իտուանոյում», «Ուբերաբայում»։ 

1990–1991 թվականներին Մոասիրը 6 հանդիպում է անցկացրել Բրազիլիայի ֆուտբոլի ազգային հավաքականի կազմում և դարձել 1 գոլի հեղինակ։

Մոասիրը մահացել է 2024 թվականի հուլիսի 20-ին, 54 տարեկան հասակում։

## Ծանոթագրություններ

## Արտաքին հղումներ
*
*MOACIR Rodrigues Santos
*Moacir
* Профіль гравця на сайті worldfootball.net
* Профіль гравця на сайті sambafoot.com

Կատեգորիա:Ատլետիկո Մադրիդի ֆուտբոլիստներ
Կատեգորիա:Ատլետիկո Մինեյրոյի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Ինտերնասիոնալի ֆուտբոլիստներ
Կատեգորիա:Իտուանոյի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Պորտուգեզա Դեսպորտոսի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆլամենգոյի ֆուտբոլիստներ
Կատեգորիա:Ֆուտբոլի կիսապաշտպաններ
Մկրտիչ Հարությունյան փողոց (Թալին)

**Մկրտիչ Հարությունյան փողոց**, փողոց Հայաստանի Արագածոտնի մարզի Թալին քաղաքում։ Փողոցը սկիզբ է առնում Թալինի կաթողիկե եկեղեցու հարակից գերեզմանոցի արևմտյան կողմից և, ձգվելով հարավ, ավարտվում է Մկրտիչ Հարությունյան փողոցի 1-ին նրբանցքի սկզբնամասում։ Փողոցի հետ հատվում են Սայաթ-Նովայի և Աղասի Խանջյան փողոցները: Փողոցը անվանակոչվել է ի պատիվ Հայաստանի ինքնիշխան տարածքը պաշտպանելիս զոհված թալինցի զինծառայող, փոխգնդապետ, Հայաստանի զինված ուժերի հատուկ նշանակության խմբի ղեկավար Մկրտիչ Հարությունյանի։

## Պատմություն
Փողոցը նախկինում կրել է ռուս գրող Մաքսիմ Գորկու անունը։ 2023 թվականի հուլիսի 14-ին Թալին համայնքի ղեկավար Տավրոս Սափեյանի «N 93-Ա» որոշմամբ փողոցը և նրան հարող նրբանցքը անվանափոխվել են թալինցի զինծառայող, փոխգնդապետ, Հայաստանի զինված ուժերի հատուկ նշանակության խմբի ղեկավար Մկրտիչ Հարությունյանի անվամբ։ Մկրտիչ Հարությունյանը զոհվել է 2023 թվականի ապրիլի 11-ին Սյունիքի մարզի Տեղ գյուղի մոտ տեղի ունեցած փոխհրաձգության ժամանակ։ Ադրբեջանի զինված ուժերի զինծառայողները մեքենայով մոտեցել էին ինժեներական աշխատանքներ իրականացնող Հայաստանի զինված ուժերի զինծառայողներին, որից հետո կրակ էին բացել նրանց ուղղությամբ։ Փոխհրաձգության հետևանքով հայկական կողմից զոհվել էր 4, վիրավորվել 6 զինծառայող։

Նույն թվականի հուլիսի 22-ին տեղի է ունեցել փողոցի բացման արարողությունը, որին մասնակցել են Թալին համայնքի ղեկավար Տավրոս Սափեյանը, համայնքապետարանի աշխատակիցները, Մկրտիչ Հարությունյանի հարազատները և համայնքի բնակիչները։

## Նշանակալի կառույցներ
2024 թվականի հունիսի 4-ին Թալինի Աղասի Խանջյան և Մկրտիչ Հարությունյան փողոցների խաչմերուկում բացվել է Մկրտիչ Հարությունյանի հուշարձան-կոթողը։ Այն կառուցվել է Հատուկ նշանակության զորամասի հրամանատար Արգիշտի Վարդանյանի, մարտական ընկերների ջանքերով և Թալինի համայնքապետարանի աջակցությամբ։

## Ծանոթագրություններ

Կատեգորիա:Թալինի փողոցներ
Ռոնին

**Ռոնին** (), ֆեոդալական Ճապոնիայում (1185–1868), «թափառող» կամ «թափառող մարդ», սամուրայ, ով չուներ տեր կամ որոշ դեպքերում խզել էր բոլոր կապերը իր ընտանիքի կամ կլանի հետ։ Սամուրայը դառնում էր «ռոնին» իր տիրոջ մահից հետո կամ իր տիրոջ բարեհաճությունը կամ օրինական արտոնությունը կորցնելուց հետո։

Ժամանակակից ճապոներենում տերմինը սովորաբար օգտագործվում է գործազուրկ մարդուն կամ միայն միջնակարգ դպրոցն ավարտած աշխատողին բնութագրելու համար, ով դեռ չի ընդունվել համալսարան։

## Ստուգաբանություն
*Ռոնին* բառը սովորաբար թարգմանվում է որպես «թափառող»։ Սակայն, ըստ կանձիի,  նշանակում է «ալիք» (ջրային) կամ «անզուսպ», մինչդեռ  նշանակում է «մարդ»։ Տերմինը ծագել է Նարա և Հեյան ժամանակաշրջաններում, երբ այն վերաբերում էր ճորտին, ով փախել էր կամ լքել էր իր տիրոջը։ Միջնադարում Ռոնինները պատկերվում էին որպես սամուրայների ստվերներ՝ առանց վարպետության և ոչ այնքան պատվաբեր կերպարով։ Այն շուտով սկսեց օգտագործվել այն սամուրայի համար, ով տեր չուներ (այստեղից էլ «ալիքի մարդ» տերմինը ցույց է տալիս նրան, ով սոցիալապես անմխիթար վիճակում է)։

## Կարգավիճակ
Համաձայն *[[Բուշիդո]]յի* («Ռազմիկի օրենսգրքի»)՝ սամուրայը պետք է *[[հարակիրի]]* կատարեր (նաև՝ «սեպպուկու», «որովայնի կտրում», ծիսական ինքնասպանության ձև)՝ իր տիրոջ կորստից հետո։ Նրանք, ովքեր նախընտրում էին չհարգել կոդը և չդիմել *սեպպոկույի*, մեծ ամոթանք էինք կրում։

Ինչպես բոլոր սամուրայները, *ռոնինները* նույնպես դայսյո էին կրում։ *Ռոնինները* օգտագործում էին նաև մի շարք այլ զենքեր։ Ոմանք՝ հիմնականում աղքատները՝  *[[բո (ձող)]]*  կամ *ջո* էին կրում, ոմանք՝ *յումի* (նետ)։

## Հատկանշական ռոնիններ
* Քառասունյոթ Ռոնին
* Տակիզավա Բակին
* Միյամոտո Մուսաշի
* Սակամոտո Ռյոմա
* Յամադա Նագամասա

## Ծանոթագրություններ
Երդում ճկույթով

**Ճկույթով խոստում** կամ **ճկույթի երդում** **տալ,** ավանդական ժեստ, որն առավել հաճախ կիրառվում է երեխաների շրջանում, որը ներառում է երկու մարդու ճկույթների կողպումը, ինչը նշանակում է, որ խոստում է տրվել։ Ժեստը նշանակում է, որ մարդը կարող է կոտրել խոստումը դրժածի մատը։

## Տարածվածություն ամբողջ աշխարհում
Ճկույթով երդումը ծագել է Ճապոնիայում 1600-1803 թվականներին, որտեղ այն կոչվում է  և հաճախ հավելյալ հաստատվում է հետևյալ խոսքերով. ։

Հարավային Կորեայում ճկույթների կողպմանը հաջորդում է «կնիքը», որտեղ բութ մատները հպվում են միմյանց, մինչ ճկույթները դեռ կողպված են։

Իտալիայում նմանատիպ ավանդույթը կոչվում է «giurin giurello» կամ «giurin giuretto/-a»։

Հյուսիսային Ամերիկայում այն ​​առավել տարածված է դպրոցահասակ երեխաների կամ մեծահասակների և մտերիմ ընկերների շրջանում և գոյություն ունի առնվազն 1860 թվականից, երբ «Ամերիկյանների բառարանը» թվարկել է հետևյալ ուղեկցող խոստումը.

Ճկույթիկ, ճկույթիկ աղեղ-զանգակ,
Ով սուտ է ասում,
Սուզվելու է մի վատ տեղ
Եվ այլևս երբեք վեր չի ելնի։

## Ծանոթագրություններ

Կատեգորիա:Ավանդույթներ
Կատեգորիա:Երդում
Ջեյմս Ռոջեր

**Ջեյմս Մաքֆեյլ Ռոջեր** (, ), շոտլանդացի ֆուտբոլիստ, հարձակվող և կիսապաշտպան։

## Կարիերա
Ռոջերը ծնվել է 1933 թվականի սեպտեմբերին, Շոտլանդիայի Քլիլենդ գյուղում։ Դպրոցական տարիներից զբաղվել է ֆուտբոլով։ 
Ռոջերը խաղացել է «Ռեյնջերս», «Սենթ Միրեն», «Նյուպորտ Քաունթի», «Հարթ օֆ Միդլոթիան», «Սաութի Քուին» և «Իսթ Ֆայֆ» ակումբներում։ «Սենթ Միրենի» կազմում Ռոջերը 1959 թվականին դարձել է Շոտլանդիայի գավաթակիր։ Ֆուտբոլային կարիերայից հետո Ռոջերն աշխատել է որպես մանկավարժ, հետագայում դարձել է Պորտրի քաղաքի ավագ դպրոցի տնօրեն։ Մինչ այդ նա ստացել է զինվորական կոչում։

Ջեյմս Ռոջերը մահացել է 2024 թվականի մայիսի 3-ին 90 տարեկան հասակում։

## Ծանոթագրություններ

## Արտաքին հղումներ
* Jim Rodger
* Jim Rodger , London Hearts Supporters' Club
*Jim Rodger

Կատեգորիա:Անգլիական ֆուտբոլի լիգայի խաղացողներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Սենտ Միրենի ֆուտբոլիստներ
Կատեգորիա:Դպրոցի տնօրեններ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Երկարակյացներ
Պալացցո Ջուստինիան Լոլին

**Պալացցո Ջուստինիան Լոլին** (), *[[Վենետիկի պալատների ցանկ|պալացցո]]* (պալատ) Վենետիկ քաղաքի Սան Մարկո պատմական շրջանում, Մեծ ջրանցքի վրա, Կամպո Սանտո Ստեֆանոյի և Ակադեմիայի կամրջից ոչ շատ հեռու։

Կառուցվել է 17-րդ դարում *Լոլին* ընտանիքի համար։

## Պատմություն
Շենքը կառուցվել է 17-րդ դարում Լոլինի ընտանիքի համար՝ ավանդական վենետիկյան բարոկկո ոճով, ճարտարապետ Բալդասսարե Լոնգենայի կողմից։ 1624 թվականին, Ջովանի Լոլինի կտակի համաձայն, պալատն անցել է նրա եղբորորդուն՝ Ջովանի Ջուստինիանիին, որը ընդունել է Լոլին ազգանունը։

Ավելի ուշ պալատը մի քանի անգամ փոխել է իր տերերին և անգամ եղել է հայտնի պարուհի Մարիա Տալյոնիի սեփականությունը։

Ներկայումս այնտեղ գտնվում է Ուգո և Օլգա Լևիի հիմնադրամը, որը զբաղվում է երաժշտության ոլորտում հետազոտություններով։

## Պատկերասրահ

Carlo Ponti Venezia 05.jpg|Պալացցո Ջուստինիան Լոլինի պատմական լուսանկար
L00 424 Canal Grande.jpg|Տեսարան դեպի Մեծ ջրանցքը, աջ կողմում երևում է Պալացցո Ջուստինիան Լոլինը


## Տես նաև
* Վենետիկի պալատների ցանկ

## Ծանոթագրություններ

Կատեգորիա:Վենետիկի պալատներ
Տոմաս Կամինսկի

**Տոմաս Կամինսկի** (,), բելգիացի ֆուտբոլիստ, «Լյուտոն Թաունի» դարպասապահ։

## Ակումբային կարիերա
### Բեերսխոթ
Թոմասն իր կարիերան սկսել է Բելգիայի բարձրագույն խմբի առաջնությունում, իր նորամուտը կատարելով 2009 թվականին «Բեերսխոթ»–ի կազմում։ 2010/11 մրցաշրջանում դարձել է թիմի հիմնական դարպասապահը։

### Օուդ–Հևերլի Լևենի
2011 թվականի օգոստոսին Կամինսկին մեկ տարվա պայմանագիր է կնքել Օուդ-Հևերլի Լևենի հետ, ինչպես նաև համաձայնագիր է կնքել «Անդերլեխտի» հետ հաջորդ մրցաշրջանի համար։

### Անդերլեխտ
2012 թվականի օգոստոսի 25-ին նա իր նորամուտը նշել է Բելգիայի բազմակի չեմպիոնների կազմում, իր նախկին ակումբի՝ «Օուդ-Հևերլի Լևենի» դեմ խաղում։ 2014/15 մրցաշրջանում նա վարձավճարով հանդես է եկավ կիպրական «Անորտոսիս»–ում։ Իսկ 2015/16 մրցաշրջանը սկսվել է դանիական «Կոպենհագենում»՝ բոլոր հանդիպումներն անցկացնելով պահեստայինների նստարանին:

### Բլաքբըրն Ռովերս
2020 թվականի օգոստոսի 26-ին Կամինսկին երկամյա պայմանագիր է կնքել և միացել է «Բլաքբըրն Ռովերսին»։ Անգլիա տեղափոխվելուց հետո Կամինսկուն ստիպված էր կարանտին գնալ՝ որպես այն ժամանակ Մեծ Բրիտանիայում COVID-19–ի դեմ պայքարի շրջանակներում։ Նա իր նորամուտը «Բլաքբըրնի» կազմում նշել է սեպտեմբերի 12-ին, երբ «թափառաշրջիկները» 2-3 հաշվով պարտվեցին «Բորնմութին»։ 2020-21 մրցաշրջանի վերջում Կամինսկին 44 հանդիպում է անցկացրել բոլոր մրցաշարերում և երկրպագուների կողմից ճանաչվել է խմբի լավագույն խաղացող։ 2022 թվականի փետրվարին նա նոր պայմանագիր է ստորագրել ակումբի հետ՝ մինչև 2025 թվականի ամառը։

## Ձեռքբերումներ
; «Անդերլեխտ»

* Բելգիայի ֆուտբոլի առաջնություն (2): 2012/13, 2013/14
* Բելգիայի Սուպերգավաթի հաղթող (3): 2012, 2013, 2014

; «Կոպենհագեն»

* Դանիայի չեմպիոն՝ 2015/16 թթ
* Դանիայի գավաթակիր՝ 2015/16 թթ

; Անհատական

* 2020-21 Բլաքբըրն Ռովերս սեզոնի լավագույն խաղացող

## Ծանոթագրություններ

## Աղբյուրներ
* 
* 
* Профиль игрока на сайте ФК «Копенгаген»

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Աուդ Հեվերլե Լյովենի ֆուտբոլիստներ
Կատեգորիա:Բելգիայի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Բլաքբըրնի ֆուտբոլիստներ
Կատեգորիա:Գենտի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Սեստիերե

մինի|444x444փքս|Վենետիկի սեստիերի
**Սեստիերե** (), իտալական որոշ քաղաքների և ավանների վարչական միավորը: Բառն առաջացել է *sesto* (բառացի՝ «վեցերորդ») բառից, ուստի այն օգտագործվում է միայն այն քաղաքների համար, որոնք բաժանված են վեց շրջանների։ Ամենահայտնի օրինակը Վենետիկի սեստիերին է, սակայն կան նաև այլ քաղաքներ, որոնք նույնպես բաժանվում են սեստիերիների՝ Ասկոլի Պիչենո, Ջենովա, Միլան և Ռապալլո։ 

## Այլ բնակավայրեր
Միջնադարյան Նեգրոպոնտոսի իշխանությունը, որը գտնվում էր Եվբեա կղզում, նույնպես բաժանված էր վեց շրջանների, որոնք նույնպես կոչվում էին սեստիերի։ 

Կրետե կղզին, որը վենետիկյան գաղութ էր (Կանդիայի թագավորություն) Խաչակրաց չորրորդ արշավանքից հետո, նույնպես բաժանված էր վեց մասի։ Նմանատիպ վարչական բաժանում ունի նաև Վենետիկի հյուսիսում գտնվող Բուրանո կղզին։

Այլ իտալական քաղաքները, որոնք ունեն վեցից պակաս շրջաններ, հաճախ բաժանված են նմանատիպ *քուարտիերի* (4, որտեղից էլ անգլերեն «quarter» բառը, որը նշանակում է թաղամաս) կամ *տերցիերի* (3). որոշ քաղաքներ պարզապես կոչում են այդ թաղամասերը *ռիոնի*: 

Սեստիերը, քուարտիերը, տերցիերը և ռիոնին սովորաբար այլևս այդ քաղաքների վարչական բաժանումներ չեն, այլ պատմական և ավանդական համայնքներ են:

## Ծանոթագրություններ


Կատեգորիա:Իտալիայի վարչական բաժանում
Կատեգորիա:Վենետիկի շրջաններ
Շուխրատ Ազամով

**Շուխրատ Շարիպովիչ Ազամով** (, ), խորհրդային ֆուտբոլիստ, կիսապաշտպան, Տաջիկստանի Հանրապետության վաստակավոր մարզիչ։

## Կենսագրություն
Շուխրատ Ազամովի հայրը եղել է դատախազ, իսկ ավելի ուշ՝ Գերագույն դատարանի անդամ, մայրը՝ Գյուլսում Բարակաևան, տիրապետել է տաջիկերենի, ուզբեկերենի, ռուսերենի և անգլերենի, աշխատել է որպես անգլերենի ամբիոնի վարիչ, հեղինակ է անգլերեն-տաջիկերեն և տաջիկերեն-անգլերեն բառարանների։ Եղբայրը՝ Շավկատուն, եղել է դասախոս Ռուս-տաջիկական համալսարանում, ավագ եղբայրը եղել է ոստիկան։

Շուխրատ Ազամովը եղել է Դուշանբեի «Պամիրի» մանկապատանեկան մարզադպրոցի սան։ Ավարտել է երաժշտական դպրոցը և նվագել ռուբաբ, ստացել է բարձրագույն տնտեսական կրթություն։ Շուխրատ Ազամովն իր ողջ կարիերան անցկացրել է առաջին լիգայում հանդես եկող Դուշանբեի «Պամիրի» կազմում։ 1971-1982 թվականներին անցկացրել է 336 հանդիպում և դարձել 11 գոլի հեղինակ։ Մենիսկի վնասվածքի պատճառով թոշակի է անցել։

Որպես մազիչ վերապատրաստվել է Սաուդյան Արաբիայում։ 1989-1991 թվականներին եղել է «Խուջանդ» ակումբի մարզիչը, 1992-2009 թվականներին՝ «Ռեգար-Տադազեի» մարզիչը։

2009 թվականի փետրվարին Ազամովի մոտ ախտորոշվել է ուղեղի վնասվածք՝ սրված շաքարային դիաբետով, ապաքինվելուց հետո նրա մոտ ախտորոշվել է հիշողության խանգարում։

Շուխրատ Ազամովը մահացել է 2024 թվականի հուլիսի 21, 71 տարեկան հասակում։

## Ընտանիք
Դուստրը՝ Զարինա (1977 թ.), բժշկական գիտությունների թեկնածու է, մանկաբարձ Սանկտ Պետերբուրգում (2012 թ. դրությամբ), թեկվոնդոոյի աշխարհի չեմպիոն։ 

## Ծանոթագրություններ

## Արտաքին հղումներ
* Как живешь, ветеран? В гостях у Шухрата АЗАМОВА 

Կատեգորիա:Խորհրդային ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Խորհրդային ֆուտբոլային մարզիչներ
Կատեգորիա:Տղամարդկանց ֆուտբոլի կիսապաշտպաններ
Էիշ շամսի

**Էիշ շամսի** (), Եգիպտոսում ցորենի ալյուրով պատրաստված թանձր թթխմորով հաց է: Վերին Եգիպտոսում այն ​​փոխարինում է *էիշ բալադիին* որպես տեղական հաց, թեև վերջինս նույնպես տարածված է: Ենթադրվում է, որ անունը, որը թարգմանվում է որպես «արևի հաց», առաջացել է խմորն արևի տակ թողնելու սովորությունից: Հացը ավանդաբար թխում են տանը՝ գմբեթավոր կավե ջեռոցներում՝ վերևում բացվածքներով, թեև այս ավանդույթը կորում է, երբ նախապես պատրաստված հացը գնալով ավելի տարածված է դառնում:

## Պատրաստման ձևեր
[մինի|Շամսի հաց, որը պատրաստվում է [Լուքսոր|Լուքսորում]]
Հացի պատրաստման ձևերից մեկը խմորի վրա կիսալուսնաձև ճեղքեր անելն է, որի արդյունքում ստացվում է եռանկյունաձև հաց: Քրիստոնյաները հակված են խմորը խփել այնպես, որ խաչաձև դառնա: Այս հացի ձևերը նման են այն հացի ընծաների պատկերներին, որոնք արված են գերեզմանների նկարների վրա, որոնք վերագրվում են հին Եգիպտոսին: Թեև սա հազվադեպ է հանդիպում Ստորին Եգիպտոսում, սակայն Կահիրեի որոշ հացաբուլկեղենի խանութներ այս հացը պատրաստում են հատուկ իրենց Վերին Եգիպտոսից եկած այցելուների համար:

## Ծանոթագրություններ

Կատեգորիա:Արաբական խոհանոց
Կատեգորիա:Եգիպտական խոհանոց
Կատեգորիա:Սննդամթերք
Թեերի Մեդվին

**Թերենս Քեմերոն Մեդվին** (, ) ուելսցի ֆուտբոլիստ, աջ եզրային հարձակվող։

## Ակումբային կարիերա
Ֆուտբոլիստն իր նորամուտը մեծահասակների ֆուտբոլում նշել է 1949 թվականին՝ «Սուոնսի Սիթի» ակումբում, որտեղ անցկացրել է յոթ մրցաշրջան, մասնակցել առաջնության 148 հանդիպման և դարձել 60 գոլի հեղինակ։ Ակումբի կազմում անցկացրած ժամանակի մեծ մասը նա թիմի պաշտպանության հիմնական խաղացողն է եղել։ «Սուոնսի Սիթիի» կազմում նա համարվել է ակումբի գլխավոր ռմբարկուներից մեկը՝ առաջնության մեկ խաղում միջինը 0,41 գոլ։

1956 թվականին հարձակվողը միացել է անգլիական «Տոտտենհեմ Հոտսպուր» ակումբին, որտեղ էլ ավարտել է իր ֆուտբոլային կարիերան։ Անգլիայի ազգային առաջնությունում լոնդոնյան ակումբի կազմում նա անցկացրել է 197 հանդիպում և խփել 65 գոլ։

## Ազգային հավաքականում
1953 թվականին նա իր նորամուտը նշել Է Ուելսի ֆուտբոլի ազգային հավաքականի կազմում։ Ընդհանուր առմամբ նա երկրի հավաքականի կազմում անցկացրել է 30 հանդիպում և դարձել 6 գոլի հեղինակ։ Ազգային հավաքականի կազմում նա մասնակցել է 1958 թվականին Շվեդիայում կայացած աշխարհի առաջնությանը։

## Մարզչական կարիերա
Խաղային կարիերայի ավարտից հետո Մեդվինը մարզել է Հարթֆորդշիր քաղաքի «Չեշունտ» ակումբը, հետագայում՝ «Կարդիֆ Սիթի», «Ֆուլհեմ», «Նորվիչ Սիթի» ակումբները, եղել է Ջոն Թոշակի օգնականը «Սուոնսի Սիթի» ակումբում։

1971 թվականին նա միացել է Դեյվ Բոուենի մարզչական շտաբին։

Թերենս Մեդվինը մահացել է 2024 թվականի մայիսի 1-ին, 91 տարեկան հասակում։

## Ծանոթագրություններ

## Արտաքին հղումներ
*WORLD CUP SWANS | TERRY MEDWIN

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Երկարակյացներ
Կատեգորիա:Ուելսի հավաքականի ֆուտբոլիստներ
Կատեգորիա:Ուելսցի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Ֆուտբոլային մարզիչներ
Կատեգորիա:Ֆուտբոլի հարձակվողներ
Գենետիկ հիշողություն

**Գենետիկ հիշողություն**, հոգեբանության մեջ տեսականացված երևույթ, որի դեպքում որոշակի տեսակի հիշողություններ կարող են ժառանգվել՝ առկա լինելով ծննդյան պահին որևէ հարակից զգայական փորձառության բացակայության դեպքում, և որ նման հիշողությունները կարող են ներառվել գենոմի մեջ երկար ժամանակի ընթացքում։

Թեև հիշողությունների ժառանգության մասին տեսությունները հիմնովին հերքվել են, որոշ հետազոտողներ ենթադրել են, որ նախորդ սերունդների կողմից ձևավորված ավելի ընդհանուր ասոցիացիաները կարող են փոխանցվել սերնդից սերունդ գենոմի միջոցով։

## Լեզու
Լեզուն, ժամանակակից տեսակետով, համարվում է գենետիկ հիշողության միայն մասնակի արդյունք։ Այն, որ մարդիկ կարող են լեզուների տիրապետել, նյարդային համակարգի հատկությունն է, որն առկա է ծննդյան ժամանակ։ Այնուամենայնիվ, մայրենի լեզվին հատուկ հնչույթների որոշակի բազմության ընկալումը զարգանում է միայն օնտոգենեզի ժամանակ։ Որոշ երկրներում երեխաները գենետիկորեն հակված չեն խոսելու այդ իսկ երկրի լեզուներով, ինչը լրացուցիչ մասնակի հաստատում է այն ​​պնդումը, որ գենետիկ հիշողությունը լամարկյան չէ։ Այնուամենայնիվ, կան գիտական ​​ապացույցներ կատարյալ տոնայնության գենի մասին, որն ավելի տարածված է ասիական երկրներում, որտեղ տոնայնությունը կարևոր նշանակություն ունի ասված բառի իմաստի համար։

## Հետազոտություններ
Մկների վրա նեյրոգիտական ​​հետազոտությունները ցույց են տալիս, որ որոշ փորձառություններ կարող են ազդել ապագա սերունդների վրա։ 2013 թվականին արված ուսումնասիրությունը մկները, որոնք վարժվել էին որ վախենան հատուկ հոտից, հակակրանքը փոխանցեցին իրենց սերունդներին, որոնք ծնվելուց հետո չափազանց զգայուն էին և վախենում էին նույն հոտից, թեև հոտին երբեք չէին հանդիպել, ոչ էլ վարժեցվել էին վախենալ դրանից։

Հայտնաբերվել են նաև ուղեղի կառուցվածքի փոփոխություններ։ Հետազոտողները եզրակացրել են, որ «ծնողի փորձառությունները, նույնիսկ մինչև հղիանալը, զգալիորեն ազդում են հաջորդ սերունդների նյարդային համակարգի կառուցվածքի և գործառույթի վրա»։

Գիտնականները ենթադրում են, որ նմանատիպ գենետիկ մեխանիզմները կարող են կապված լինել մարդկանց մոտ ֆոբիաների, անհանգստության և հետտրավմատիկ սթրեսային խանգարումների, ինչպես նաև այլ նյարդահոգեբուժական խանգարումների հետ։

## Պատմական հայացքներ
Ի տարբերություն ժամանակակից տեսակետի, 19-րդ դարում կենսաբանները գենետիկ հիշողությունը համարում էին հիշողության և ժառանգականության միաձուլում և այն համարում էին Լամարկյան մեխանիզմի մի մաս։ Ռիբոթը, օրինակ, 1881 թվականին գտնում էր, որ հոգեբանական և գենետիկ հիշողությունը հիմնված է ընդհանուր մեխանիզմի վրա, և որ առաջինը տարբերվում է վերջինից միայն գիտակցության հետ փոխազդեցությամբ։ Հերինգը և Ռիչարդ Սեմոնը մշակեցին հիշողության ընդհանուր տեսություններ, վերջինս հորինելով «էնգրաֆիայի» և «էֆորիայի» ուղեկցող գործընթացների գաղափարը։ Սեմոնը հիշողությունը բաժանեց գենետիկ հիշողության և կենտրոնական նյարդային հիշողության։

19-րդ դարի այս տեսակետը լիովին հերքված չէ, թեև այն կտրուկ հակասում է նեոդարվինիզմի գաղափարներին։ Ժամանակակից հոգեբանության մեջ գենետիկ հիշողությունը հիմնականում համարվում է կեղծ գաղափար։ Այնուամենայնիվ, կենսաբաններ, ինչպիսիք են Ստյուարտ Նյումանը և Գերդ Բ. Մյուլլերը, նպաստել են 21-րդ դարի գաղափարի զարգացմանը։

## Ծանոթագրություններ

Կատեգորիա:Էվոլյուցիա
Կատեգորիա:Կեղծ գիտություն
Կատեգորիա:Հիշողություն
Կատեգորիա:Վերլուծական հոգեբանություն
Դանիլո Դոնչիչ

**Դանիլո Դոնչիչ** (, , հարավսլավացի և սերբ ֆուտբոլիստ, հարձակվող, մարզիչ։

## Կենսագրություն
Մանկուց ապրել է Բելգրադում։ Ֆուտբոլ սկսել է խաղալ «Բելգրադ» ակումբում։ Կարիերայի սկզբում նա խաղացել է Հարավսլավիայի երկրորդ դիվիզիոնում հանդես եկող «Ռուդարի» ակումբի կազմում, իսկ հետո մի քանի տարի հանդես է եկել ցածր լիգաներում հանդեսցեկող «Նապրեդակ», «Չուկարիչկի» ակումբներում։

1994 թվականին նա տեղափոխվել է Մալթայի «Վալետտա» ակումբ, որտեղ անցկացրել է երեք մրցաշրջան։ 1996/97 թվականների մրցաշրջանում հարձակվողը 32 գոլով դարձել է Մալթայի առաջնության լավագույն ռմբարկու։ Այնուհետև նա խաղացել է բուլղարական «Լոկոմոտիվ» (Սոֆիա) և պորտուգալական երկրորդ դիվիզիոնի «Իմմորտալ» ակումբներում։ 1997/98 թվականների մրցաշրջանում «Լոկոմոտիվի» կազմում 13 գոլով դարձել է Բուլղարիայի առաջնության երրորդ ռմբարկուն։ 2001 թվականին նա վերադարձել է Մալթա և ընդգրկվել «Սլիմա Ուոնդերերս» ակումբի կազմում, որտեղ խաղացել է հինգ տարի և դարձել երկրի եռակի չեմպիոն և երկու անգամ՝ լավագույն ռմբարկու՝ 2002/03 (18 գոլ) և 2003/04 (2003/04) 19 գոլ)։

37 տարեկանում Դանիլո Դոնչիչն ավարտել է իր խաղային կարիերան։ Ընդհանուր առմամբ Մալթայի բարձրագույն դիվիզիոնում նա անցկացրել է 196 հանդիպում և դարձել 151 գոլի հեղինակ։ 2020-ականների սկզբի դրությամբ նա պատմության մեջ երկրի առաջնության լավագույն ռմբարկուների տասնյակում էր, իսկ թոշակի անցնելու պահին երկրորդ տեղում էր Թոնի Նիկոլից (173) հետո։

Իր խաղային կարիերայի ավարտից հետո նա որպես մարզիչ աշխատել է Մալթայի տարբեր ակումբներում, ինչպես նաև օգնել է սերբ մասնագետ Դրագան Օկուկային Սոֆիայի «Լոկոմոտիվում» և հունական «Կավալայում»։ Հետագայում նա կրկին աշխատել է Մալթայում, ինչպես նաև ղեկավարել է Բահրեյնի «Ան-Նաջմա» և հունական «Էթնիկոս» ակումբները։ «Վալետա» ակումբի հետ 2017/18 մրցաշրջանում նա նվաճել է «ոսկե դուբլ» մրցանակը։ 2018/19 մրցաշրջանում ակումբը նորից դարձել է չեմպիոն, սակայն Դոնչիչը լքել է ակումբն առաջնության ավարտից մեկ ամիս առաջ։ 2023 թվականին նա գլխավորեց Սոֆիայի «Լոկոմոտիվը» և հրաժարական տվեց մահից մեկ շաբաթ առաջ։

Դանիլո Դոնչիչը մահացել է 2024 թվականի մայիսի 1-ին Սոֆիայում, 55 տարեկան հասակում, սրտի կաթվածից։

## Ձեռքբերումներ
### Որպես խաղացող

* Մալթայի չեմպիոն՝ 1996/97, 2002/03, 2003/04, 2004/05
* Մալթայի գավաթակիր՝ 1995, 1996, 1997, 2004 թթ.
* Մալթայի առաջնության լավագույն ռմբարկու՝ 1996/97 (32 գոլ), 2002/03 (18 գոլ), 2003/04 (19 գոլ)
### Որպես մարզիչ
* Մալթայի չեմպիոն՝ 2017/18 թթ
*Մալթայի գավաթակիր՝ 2017/18 թթ
* Մալթայի գավաթի եզրափակչի մասնակից՝ 2021/22
## Ծանոթագրություններ

## Արտաքին հղումներ
* 
* Player Profile at ForaDeJogo
* Danilo Dončić at WorldFootball.netEdit on Wikidata

Կատեգորիա:Հարավսլավացի ֆուտբոլիստներ
Կատեգորիա:Չուկարիչկիի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՕՖԿ Բեոգրադի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Pet Sounds

**Pet Sounds**, ամերիկյան The Beach Boys ռոք֊խմբի երաժշտական ալբոմը։ Սկավառակը հրապարակվել է 1966 թվականի հուլիսին՝ *Capitol Records*֊ում. Այնտեղ գովազդվել է որպես «երբևէ եղած ամենաառաջադեմ փոփ ալբոմը»՝ Pet Sounds-ը ճանաչվել է իր հավակնոտ արտադրությամբ, բարդ երաժշտությամբ և զգացմունքային բառերով: Այժմ այն համարվում է երաժշտության պատմության ամենամեծ և ամենաազդեցիկ ալբոմներից մեկը։ 

## Երաժշտական երկերի ցանկ

## Ալբոմային սինգլներ
* Caroline, No/Summer Means New Love (Capitol 5610), մարտի 7, 1966 **US #32**
* Sloop John B/You're So Good to Me (Capitol 5602), մարտի 21, 1966 **US #3**; **UK #2**
* Wouldn’t It Be Nice/God Only Knows (Capitol 5706), հուլիսի 11, 1966 **US #8** ("God Only Knows" **US #39**; **UK #2**)

## Ծանոթագրություններ

## Արտաքին հղումներ
* Pet Sounds discogs.com֊ում

Կատեգորիա:Երաժշտական ալբոմներ
Կատեգորիա:Անգլալեզու ալբոմներ
The Best of Rouben Hakhvderdyan

**«The Best of Rouben Hakhverdyan» —** երաժիշտ, երգահան Ռուբեն Հախվերդյանի երկրորդ երաժշտական ալբոմը, որը լույս տեսավ 1985 թվականին։ Հավաքածու ալբոմի մեջ առկա է 23 երգ։ Սկավառակը վերաթողարկվել է 1997 թվականին ամերիկյան Parseghian Records լեյբլի կողմից:
Ժիլբերտո Նոլետտի

**Ժիլբերտո Նոլետտի** (,, ), իտալացի ֆուտբոլիստ, «Միլանի», ինչպես նաև Իտալիայի երիտասարդական հավաքականի պաշտպան։

Իտալիայի գավաթակիր։

## Ակումբային կարիերա
Ժիլբերտո Նոլետտին իր նորամուտը մեծահասակների ֆուտբոլում նշել է 1959 թվականին՝ «Միլանի» կազմում։ Նա մասնակցել է երկու մրցաշրջանի ընդամենը 3 հանդիպման։

Այնուհետև, 1961-1963 թվականներին, նա վարձավճարով խաղացել է «Լացիո» և «Յուվենտուս» ակումբներում։
1963 թվականին ֆուտբոլիստը վերադարձել է «Միլան» և իր խաղային կարիերայի հաջորդ չորս մրցաշրջաններն անցկացրել կարմիր-սևերի կազմում։

1967-1973 թվականներին հանդես է եկել «Սամպդորիա», «Լեկկո», «Սորենտո» և «Կազերտանա» ակումբներում։

Պաշտպանն իր պրոֆեսիոնալ կարիերան ավարտել է «Գրոսետո» ակումբում, որի կազմում հանդես է եկել 1973-1976 թվականներին և 63 խաղում դարձել 5 գոլի հեղինակ։

## Ազգային հավաքականում
1959-1963 թվականներին Ժիլբերտո Նոլետտին հանդես է եկել Իտալիայի երիտասարդական հավաքականում։ Նախնական շրջանում նա մասնակցել է 16 պաշտոնական հանդիպման։ Հավաքականի կազմում մասնակցել է 1960 թվականի Հռոմի Օլիմպիական խաղերի ֆուտբոլային մրցաշարին։

Ժիլբերտո Նոլետտին մահացել է 2024 թվականի ապրիլի 28-ին Ֆորլիում, 82 տարեկան հասակում։

## Ձեռքբերումներ

### «Միլան»
*Իտալիայի գավաթակիր՝ 1966/67 թթ

## Ծանոթագրություններ

## Արտաքին հղումներ
* Футбольный турнир Олимпийский игр 1960 на сайте ''RSSSF.com''
* Профиль игрока на ''magliarossonera.it''

 

Կատեգորիա:Յուվենտուսի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Ֆուտբոլի պաշտպաններ
Կատեգորիա:Իտալացի ֆուտբոլիստներ
Թոմի Քոնուեյ

**Թոմի Դանիել Ջոն Քոնուեյ** (, ), շոտլանդացի ֆուտբոլիստ, որը խաղում է անգլիական «Բրիստոլ Սիթի» ակումբում և Շոտլանդիայի ազգային հավաքականում՝ հարձակվողի դիրքում։

## Ակումբային կարիերա
Քոնուեյը «Բրիստոլ Սիթի» ակումբի սան է։ 2020 թվականի հոկտեմբերին նա վարձավճարով տեղափոխվել է «Բաթ Սիթի»։ Հոկտեմբերի 6-ին «Օքսֆորդ Սիթի»-ի դեմ խաղում Թոմին իր նորամուտն է նշել ակումբի կազմում: Հաջորդ տուրում «Բիլերիկայի» դեմ խաղում նա իր դեբյուտային դուբլն է գրանցել Ազգային լիգայում:

Վարձավճարից վերադառնալուց հետո 2021 թվականի ապրիլի 5-ին Քոնուեյը նորամուտն է նշել Չեմպիոնշիփում՝ «Քովենթրի Սիթիի» դեմ խաղում: Մայիսի 1-ին «Միլվոլ»-ի դեմ խաղում նա խփել է իր առաջին գոլը ակումբի կազմում։ 2022 թվականի օգոստոսին նա ճանաչվել է Չեմպիոնշիփի ամսվա լավագույն երիտասարդ խաղացող։ Մրցաշրջանի ավարտին նա բոլոր մրցաշարերում խփել էր 12 գոլ: 2024 թվականի ապրիլին նա ճանաչվել է «Բրիստոլ Սիթիի» տարվա լավագույն երիտասարդ խաղացող:

## Միջազգային կարիերա
Ծնվել է Թոնտոնում, Անգլիա, նա իրավունք է ստացել խաղալու Շոտլանդիայի ազգային հավաքականում՝ շնորհիվ իր հորական պապի: 2024 թվականի հունիսի 7-ին Ֆինլանդիայի դեմ ընկերական խաղում Քոնուեյը իր նորամուտն է նշել Շոտլանդիայի ազգային հավաքականի կազմում:

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Բրիստոլ Սիթիի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Բայաթյան

**Բայադյան**, հայկական ազգանուն։

## Ազգանունը կրողներ
* Անի Արտավազդի Բայաթյան (ծնվ․ 1981), դերասանուհի, հաղորդավարուհի։
* Աշոտ Նահապետի Բայաթյան (ծնվ․ 1922), մանկավարժ։
* Արտավազդ Վիլյամինի Բայաթյան (ծնվ․ 1954), երգիչ, երգահան։

## Տես նաև
* Աշոտ Հակոբի Բայադյան (ծնվ․ 1946), տնտեսագետ։
* Հրաչյա Լադիկի Բայադյան (ծնվ․ 1957), մաթեմատիկոս, լրագրող, մշակութային քննադատ։

## Ծանոթագրություններ

Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Թուրքերեն հիմքով ազգանուններ
Կատեգորիա:Հայկական ազգանուններ
Կատեգորիա:Յան վերջածանցով ազգանուններ
Կատեգորիա:Տեղանվանական հիմքով ազգանուններ
Արմանդո Բրոյա

**Արմանդո Բրոյա** (, ), ալբանացի ֆուտբոլիստ, «Չելսի» ակումբի և Ալբանիայի ազգային հավաքականի հարձակվող։  2024 թվականի Եվրոպայի առաջնության մասնակից։

## Ակումբային կարիերա
Բրոյան 2007-2009 թվականներին հանդես է եկել «Տոտտենհեմ Հոտսպուր» ֆուտբոլային ակադեմիայում, որից հետո դարձել է «Չելսի» ֆուտբոլային ակադեմիայի խաղացող: 2020 թվականի փետրվարին ակումբի հետ կնքել է իր առաջին պրոֆեսիոնալ պայմանագիրը։  «Չելսիի» հիմնական կազմում իր նորամուտը նշել է 2020 թվականի մարտի 8-ին «Էվերթոնի» դեմ Պրեմիեր լիգայի խաղում՝ փոխարինելով Օլիվյե Ժիրուին։

## Կարիերան հավաքականում
Արմանդո Բրոյան ծնվել է Անգլիայում՝ Մալեսիա է Մադիից եկած ալբանացիների ընտանիքում։  Հանդես է եկել Ալբանիայի մինչև 19 և մինչև 21 տարեկանների հավաքականներում: 2020 թվականի սեպտեմբերին նորամուտը նշել է Ալբանիայի գլխավոր հավաքականում։

## Ելույթների վիճակագրություն
### Ակումբային

### Միջազգային

## Ծանոթագրություններ

## Արտաքին հղումներ
* Ֆուտբոլիստի էջը «Չելսիի» պաշտոնական կայքում 

 
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Ֆուլհեմի ֆուտբոլիստներ
Բոգդան Ռակովիցան

**Բոգդան Ռակովիցան** (, ), ռումինացի ֆուտբոլիստ, «Ռակուվ» ակումբի և Ռումինիայի ազգային հավաքականի պաշտպան: 2024 թվականի Եվրոպայի առաջնության մասնակից։

## Կարիերա
Երիտասարդական մակարդակում հանդես է եկել ֆրանսիական «Դիժոնում»։  Լիգա 1-ում այդպես էլ չի խաղացել։ 

2021 թվականի փետրվարին դարձել է ռումինական «Բոտոշանի» ակումբի խաղացող։ Ռումինիայի Լիգա 1-ում իր նորամուտը նշել է Բուխարեստի «Ստյաուայի» հետ խաղում։  Ռումինիայի գավաթի խաղարկությունում միջանկյալ փուլում խաղացել է «Արջեշ» ակումբի հետ:

2022 թվականի հունվարին դարձել է Չենստոխովայի «Ռակուվի» խաղացող։  Էքստրակլասում նորամուտը նշել է Կրակովի «Վիսլայի» հետ խաղում։

## Կարիերան հավաքականում
Հրավիրվել է Ռումինիայի մինչև 21 տարեկանների հավաքական: Երկրի երիտասարդական թիմի կազմում նորամուտը նշել է 2021 թվականի սեպտեմբերին՝ Վրաստանի հասակակիցների հետ խաղում։  Իտալիայի հետ խաղում աչքի է ընկել խփած գնդակով։ 

2024 թվականին ընդգրկվել է Ռումինիայի ազգային հավաքականի հայտացուցակում Եվրոպայի առաջնության համար։

## Անձնական կյանք
Ռակովիցանը ծնվել է Դիժոնում՝ ֆրանսիացի մոր և ռումինացի հոր ընտանիքում։  Նա հայտարարել է, որ երազում է ներկայացնել Ռումինիայի ազգային հավաքականը։

## Ծանոթագրություններ

## Արտաքին հղումներ
* Ֆուտբոլիստի էջը Transfermarkt կայքում

 
Կատեգորիա:Դիժոնի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Մարկուս Թյուրամ

**Մարկյուս** **Լիլիան Թյուրամ-Յուլիեն** (, ), ֆրանսիացի ֆուտբոլիստ, «Ինտերնացիոնալե» ակումբի և Ֆրանսիայի հավաքականի հարձակվող: 2022 թվականի աշխարհի առաջնության փոխչեմպիոն: Ֆուտբոլիստ Լիլիան Թյուրամի որդին է։

## Ակումբային կարիերա
Կարիերան սկսել է «Օլիմպիկ» (Նյուի) և «Բուլոն» մանկական թիմերում։ 2012 թվականից հանդես է եկել «Սոշո» պատանեկան թիմում։ 2015 թվականին նշել է նորամուտը «առյուծների» կազմում և նրանց կազմում անցկացրել է տասնվեց գոլազուրկ հանդիպում։ 2017 թվականի հուլիսին տեղափոխվել է «Գենգամ»։ 2019 թվականի հուլիսին Մյոնխենգլադբախի «Բորուսիան» 12 մլն եվրոյով գնել է Թուրամին։  

2020 թվականի հոկտեմբերի 21-ին նշել է իր նորամուտը Չեմպիոնների լիգայում «Ինտերի» դեմ խաղում։  6 օր անց երկու գոլ է խփել Մադրիդի «Ռեալի» դեմ խաղում (2:2)։

2023 թվականի հուլիսի 1-ին Թյուրամը որպես ազատ գործակալ պաշտոնապես պայմանագիր է ստորագրել Ա Սերիայի թիմ Միլանի «Ինտերի» հետ։ Նրա պայմանագիրն ակումբի հետ նախատեսվել է մինչև 2028 թվականի հունիսը: Սեպտեմբերի 3-ին խփել է իր առաջին գոլը «Ֆիորենտինայի» դեմ խաղում (4:0)։

## Կարիերան հավաքականում
Ներկայացրել է Ֆրանսիան պատանեկան մակարդակում: Մասնակցել է Եվրոպայի պատանեկան երկու առաջնությունների (2015 և 2016 թվականներին): Երկրորդ առաջնությունում դարձել է Եվրոպայի չեմպիոն։ Իտալացիների դեմ եզրափակիչ խաղում եղել է պահեստային, սակայն խաղադաշտ է դուրս եկել եզրափակիչ սուլիչից րոպեներ առաջ։

## Անձնական կյանք
Աշխարհի և Եվրոպայի չեմպիոն պաշտպան Լիլիան Թյուրամի որդին է։ Եղբայրը՝ Խեֆրենը, նույնպես ֆուտբոլիստ է։ Հորեղբայրը՝ Յոհան Թյուրամ-Յուլիեն, եղել է դարպասապահ:

## Ձեռքբերումներ
«Գենգամ»
* Երկրորդ տեղ Իտալիայի գավաթի խաղարկությունում - 2018/19

«Ինտեր» Միլան
* Սերիա Ա-ի չեմպիոն - 2023-24
* Իտալիայի սուպերգավաթակիր - 2023

Ֆրանսիայի մինչև 19 տարեկանների հավաքական
* Եվրոպայի մինչև 19 տարեկանների առաջնության հաղթող - 2016

Ֆրանսիա
* ՖԻՖԱ Աշխարհի առաջնության երկրորդ տեղ - 2022

### Անհատական
* Բունդեսլիգայի ամսվա լավագույն նորեկ - սեպտեմբեր 2019, հոկտեմբեր 2019, նոյեմբեր 2019
* Ամսվա գոլը Սերիա Ա-ում - սեպտեմբեր 2023

## Ակումբային վիճակագրություն

## Նշումներ

## Ծանոթագրություններ

Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գենգանի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Ֆուտբոլի հարձակվողներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Մայքլ Ֆոլորունշո

**Մայքլ Իջեմուան Ֆոլորունշո** (, ), նիգերիական ծագմամբ իտալացի ֆուտբոլիստ, «Էլլաս Վերոնա» ակումբի և Իտալիայի ազգային հավաքականի կենտրոնական կիսապաշտպան: 2024 թվականի Եվրոպայի առաջնության մասնակից։

## Ակումբային կարիերա
Ֆոլորունշոն «Տոր Սապիենցա», «Սավիո» և «Լացիո» ակումբների սան է: 2017 թվականին ֆուտբոլիստը պայմանագիր է կնքել «Վիրտուս Ֆրանկավիլայի» հետ: 2017 թվականի օգոստոսի 26-ին «Լեչչեի» դեմ խաղում նորամուտն է նշել Իտալիայի Սերիա C-ում։ 2018 թվականի փետրվարի 25-ին «Սեկուլ Լեոնսիոյի» դեմ խաղում Մայքլը խփել է առաջին գոլը «Վիրտուս Ֆրանկավիլի» կազմում։ 2019 թվականի ամռանը պայմանագիր է կնքել «Նապոլիի» հետ և անմիջապես վարձավճարով տեղափոխվել է «Բարի»: Հոկտեմբերի 13-ին «Տերնանայի» դեմ խաղում նորամուտն է նշել նոր թիմում։

2019 թվականի ամռանը պայմանագիր է կնքել «Նապոլիի» հետ և անմիջապես վարձավճարով տեղափոխվել է «Բարի»: Հոկտեմբերի 13-ին «Տերնանայի» դեմ խաղում նորամուտն է նշել նոր թիմում։ Հոկտեմբերի 24-ին «Պորդենոնեի» դեմ խաղում խփել է առաջին գոլը «Ռեգինայի» կազմում։

2021 թվականին վարձավճարով տեղափոխվել է «Պորդենոնե»։ Օգոստոսի 21-ին «Պերուջայի» դեմ խաղում նորամուտն է նշել նոր թիմում։ Հոկտեմբերի 24-ին «Պիզայի» դեմ խաղում խփել է առաջին գոլը «Պորդենոնեի» կազմում։ Վարձակալության ավարտից հետո ֆուտբոլիստը կրկին վարձակալության է տրվել «Բարի» և «Ռեջանա» ակումբներին:

2023 թվականի ամռանը Ֆոլորունշոն վարձավճարով տեղափոխվել է «Հելլաս Վերոնա»։ «Էմպոլիի» դեմ խաղում նորամուտն է նշել Սերիա A-ում: Նոյեմբերի 5-ին «Մոնցայի» դեմ խաղում խփել է առաջին գոլը «Էլլաս Վերոնայի» կազմում։

## Ծանոթագրություններ

 
Կատեգորիա:Բարիի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեջինայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ
Մարտին Սուբիմենդի

**Մարտին Սուբիմենդի Իբանես** (, ),  իսպանացի ֆուտբոլիստ, «Ռեալ Սոսյեդադ» ակումբի և Իսպանիայի հավաքականի հենակետային կիսապաշտպան: 2020 թվականի Տոկիոյի Օլիմպիական խաղերի արծաթե մեդալակիր:

## Ակումբային կարիերա
Սուբիմենդին «Ռեալ Սոսյեդադ» ակումբի սան է։ 2017 թվականին խաղային պրակտիկա ստանալու համար սկսել է հանդես գալ պահեստայինների կազմում։ 2019 թվականի ապրիլի 28-ին «Խետաֆեի» դեմ խաղում նորամուտն է նշել Լա Լիգայում։

## Միջազգային կարիերա
2021 թվականին Իսպանիայի երիտասարդական հավաքականի կազմում Հունգարիայում և Սլովենիայում մասնակցել է Եվրոպայի 2021 թվականի երիտասարդական առաջնությանը։ Մասնակցել է Սլովենիայի, Իտալիայի, Պորտուգալիայի և Խորվաթիայի։

2021 թվականի հունիսի 8-ին Լիտվայի հավաքականի դեմ ընկերական խաղում նորամուտն է նշել Իսպանիայի հավաքականի կազմում։

2021 թվականին Իսպանիայի օլիմպիական հավաքականի կազմում մասնակցել Է Տոկիոյի 2020 թվականի ամառային Օլիմպիական խաղերին։ Ընտրական փուլում մասնակցել է Ավստրալիայի, Արգենտինայի, Կոտ դ ' Իվուարի, Եգիպտոսի և Բրազիլիայի հավաքականների դեմ խաղին։

## Ձեռքբերումներ
**«Ռեալ Սոսյեդադ»**

* Իսպանիայի  գավաթի գավաթակիր՝ 2019/20

; Իսպանիայի հավաքական

* Եվրոպայի չեմպիոն՝ 2024

; Իսպանիա (մինչև 23)

* Օլիմպիական խաղերի արծաթե մեդալակիր՝ 2021

## Ծանոթագրություններ

## Արտաքին հղումներ
* Профиль на сайте «Реал Сосьедад»

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Արսենալի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Ֆուտբոլի կիսապաշտպաններ
Նիկոլո Ֆաջոլի

**Նիկոլո Ֆաջոլի** (, ), իտալացի ֆուտբոլիստ, «Յուվենտուսի» և Իտալիայի ազգային հավաքականի կիսապաշտպան։ 2024 թվականի Եվրոպայի առաջնության մասնակից։

## Ակումբային կարիերա
### «Յուվենտուս»
Ֆաջոլին «Պյաչենցա», «Կրեմոնեզե» և «Յուվենտուս» ակումբների սան է: 2021 թվականի հունվարի 27-ին Իտալիայի գավաթի «ՍՊԱԼ-ի» դեմ խաղում նորամուտն է նշել վերջինիս հիմնական կազմում։ 2021 թվականի փետրվարի 22-ին «Կրոտոնեի» դեմ խաղում նորամուտն է նշել Իտալիայի Սերիա A-ում։ Սակայն ամբողջ մրցաշրջանը մնացել է թուրինցիների երկրորդ թիմի խաղացող։

2022 թվականի ամռանը վարձակալությունից վերադառնալուց հետո սկսել է խաղաժամանակ ստանալ «Յուվեում»։ 2023 թվականի հոկտեմբերին որակազրկվել է 7 ամսով ֆուտբոլային խաղերին խաղադրույքներ կատարելու համար։

#### Վարձակալություն «Կրեմոնեզում»
2021 թվականի ամռանը խաղային պրակտիկա ստանալու համար վարձակալվել է «Կրեմոնեզե» ակումբի կողմից։ «Չիտադելլուի» դեմ խաղում նորամուտն է նշել իտալականՍերիա B-ում: Սեպտեմբերի 19-ին «Պարմայի» դեմ խաղում խփել է առաջին գոլը «Կրեմոնեզեի» կազմում։ Վարձակալության ավարտից հետո վերադարձել է «Յուվենտուս»:

2022 թվականի օգոստոսին ֆուտբոլիստը երկարաձգել է պայմանագիրը «Յուվենտուս»ի հետ մինչև 2026 թվականը։ Ընթացիկ մրցաշրջանում առաջին խաղը խաղացել է 2022 թվականի սեպտեմբերի 3-ին «Ֆիորենտինայի» դեմ՝ փոխարինման դուրս գալով 83-րդ րոպեին։ ՈՒԵՖԱ-ի չեմպիոնների լիգայում նորամուտն է նշել  2022 թվականի սեպտեմբերի 14-ին Լիսաբոնի «Բենֆիկայի» դեմ խաղում։ Ակումբի կազմում մեկնարկային գոլով աչքի է ընկել 2022 թվականի հոկտեմբերի 29-ին «Լեչեի» դեմ խաղում։

## Միջազգային կարիերա
2018 թվականին Իտալիայի պատանեկան հավաքականի կազմում նվաճել է Անգլիայում կայացած Եվրոպայի պատանեկան առաջնության արծաթե մեդալները: Մասնակցել է Անգլիայի և Շվեյցարիայի հավաքականների դեմ խաղերին։

2019 թվականին Իտալիայի պատանեկան հավաքականի կազմում մասնակցել է Հայաստանում կայացած  2019 UEFA-ի Եվրոպայի մինչև 19 տարեկանների առաջնությանը: Մասնակցել է Պորտուգալիայի, Հայաստանի և Իսպանիայի հավաքականների դեմ խաղին։

2022 թվականի նոյեմբերին հրավիրվել է Իտալիայի ազգային հավաքական։ Ազգային հավաքականում նորամուտն է նշել 2022 թվականի նոյեմբերի 16-ին Ալբանիայի դեմ ընկերական խաղում։

## Ձեռքբերումներ
**Միջազգային**
 **Իտալիա (մինչև 17)**
* Եվրոպայի պատանեկան առաջնության արծաթե մեդալակիր՝ 2018

### Անձնական
* Սերիա A-ի լավագույն երիտասարդ ֆուտբոլիստ՝ 2022/23

## Ծանոթագրություններ

Կատեգորիա:Իտալիայի հավաքականի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պիաչենցայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆիորենտինայի ֆուտբոլիստներ